Document ID: 31984D0338

NEUVOSTON PÄÄTÖS,
tehty 29 päivänä kesäkuuta 1984,
yhteisön tutkimus-, kehitys- ja esittelytoiminnan hallinto- ja yhteensovittamismenettelyistä ja -rakenteista (84/338/Euratom, EHTY, ETY)
EUROOPAN YHTEISÖJEN NEUVOSTO, joka
ottaa huomioon Euroopan yhteisöjen perustamissopimukset,
ottaa huomioon komission luonnoksen(),
ottaa huomioon edustajakokouksen lausunnon(),
ottaa huomioon talous- ja sosiaalikomitean lausunnon(),
sekä katsoo, että
neuvosto on antanut 14 päivänä tammikuuta 1974 päätöslauselman kansallisista politiikoista ja yhteisöä kiinnostavien toimien määrittelystä tieteen ja teknologian alalla(),
komissio on lähettänyt 21 päivänä joulukuuta 1982 neuvostolle tiedonannon eurooppalaisesta tieteellis-teknisestä strategiasta (puiteohjelma 1984 1987),
neuvosto on antanut 25 päivänä heinäkuuta 1983 päätöslauselman yhteisön tutkimus-, kehitys- ja esittelytoiminnan puiteohjelmista ja ensimmäisestä puiteohjelmasta 1984 1987(),
komission ehdottaman strategian toteuttamiseksi on välttämätöntä järjestää hallinto- ja yhteensovittamismenettelyt ja -rakenteet yhteisön toimielinten toiminnan tehostamiseksi ja erityisesti nykyisen järjestelmän järkeistämiseksi, ja
tieteen ja tekniikan tutkimuskomitea (CREST) on antanut lausunnon,
ON PÄÄTTÄNYT SEURAAVAA:
1 artikla
Komission yhteyteen perustetaan hallintoa ja yhteensovittamista käsitteleviä neuvoa-antavia komiteoita, jotka mainitaan liitteenä olevassa luettelossa.
Luetteloa tarkistetaan ja täydennetään tarpeen mukaan uusien ohjelmapäätösten mukaisesti.
2 artikla
1. Hallintoa ja yhteensovittamista käsittelevien neuvoa-antavien komiteoiden tehtävänä on auttaa komissiota toisaalta sen tutkimus-, kehitys- ja esittelytoiminnan määrittely- ja valmistelutyössä sekä toisaalta yhteisön tieteellis-teknisen strategian täytäntöönpanoon liittyvissä hallinto- ja yhteensovittamistehtävissä.
2. Hallintoa ja yhteensovittamista käsitteleviltä neuvoa-antavilta komiteoilta edellytetään, että ne:
a) antavat selvityksiä komissiolle ja opastavat sitä tieteellis-teknisissä kysymyksissä toimivaltaansa kuuluvilla aloilla,
b) vertailevat säännöllisesti yhteisöä kiinnostavien alojen kansallisia tieteellisiä tutkimusohjelmia ja teknologian kehittämisohjelmia sekä antavat komissiolle tähän vertailuun liittyviä tietoja sellaisten yhteensovittamistoimintojen löytämiseksi, joita jäsenvaltiot voisivat hoitaa,
c) auttavat komissiota määrittelemään ja valitsemaan puiteohjelmassa hyväksyttyjen tieteellis-teknisten tavoitteiden perusteella ne aiheet ja toimet, jotka voisivat kuulua yhteisön tutkimus-, kehitys- ja esittelytoimintaan,
d) auttavat tutkimus-, kehitys- ja esittelyohjelmien toteuttamisessa parhaalla mahdollisella tavalla, mistä vastuu kuuluu komissiolle, ja erityisesti hankkeiden yksityiskohtaisessa määrittelyssä ja valinnassa sekä arvioivat tuloksia ja huolehtivat yhteisön toteuttamien ohjelmien ja jäsenvaltioiden omalla vastuullaan tekemän tutkimus- ja kehitystyön välisestä tiivistämisestä,
e) muotoilevat lausuntoja tieteellis-teknisestä yhteistyöstä, jota harkitaan Euroopan yhteisöjen, kolmansien maiden ja/tai kansainvälisten järjestöjen välillä, toimivaltaansa kuuluvilla erityisaloilla.
3 artikla
1. Kunkin hallintoa ja yhteensovittamista käsittelevän neuvoa-antavan komitean asettaa komissio jäsenvaltioiden nimitysten perusteella.
2. Komiteaan kuuluu:
- kustakin jäsenvaltiosta kaksi edustajaa, joiden toimikausi on neljä vuotta ja joiden avustajina tai sijaisina voi toimia kansallisia asiantuntijoita 4 artiklassa mainituin edellytyksin,
- kaksi komission edustajaa, joiden avustajina tai sijaisina voi toimia muita edustajia 4 artiklassa mainituin edellytyksin
ja
- puheenjohtaja.
3. Kunkin hallintoa ja yhteensovittamista käsittelevän neuvoa-antavan komitean puheenjohtaja valitaan jäsenvaltioiden edustajista työjärjestyksen mukaisesti. Puheenjohtajan toimikausi on kaksi vuotta; sama henkilö voidaan valita uudelleen kerran. Se jäsenvaltio, josta puheenjohtaja on, nimeää hänelle sijaisen.
4. Komissio huolehtii sihteeristötehtävistä.
5. Jokainen hallintoa ja yhteensovittamista käsittelevä neuvoa-antava komitea laatii oman työjärjestyksensä.
6. Jokainen hallintoa ja yhteensovittamista käsittelevä neuvoa-antava komitea kokoontuu vähintään kerran vuodessa.
4 artikla
Hallintoa ja yhteensovittamista käsittelevät neuvoa-antavat komiteat järjestävät työnsä siten, että ne saavat mahdollisesti tarvitsemiaan erityisneuvoja ja kokoontuvat kulloiseenkin tehtäväänsä soveltuvissa erilaisissa kokoonpanoissa. Tätä varten kutakin jäsenvaltiota ja komissiota voi jokaisessa hallintoa ja yhteensovittamista käsittelevän neuvoa-antavan komitean kokouksessa edustaa enintään kolme henkilöä, jotka valitaan 3 artiklassa mainittujen edustajien ja asiantuntijoiden joukosta.
5 artikla
1. Hallintoa ja yhteensovittamista käsittelevät neuvoa-antavat komiteat voivat perustaa tilapäisiä ryhmiä ajallisesti tarkkaan määriteltyjen ja rajattujen tehtävien hoitamiseksi.
2. Tilapäisten ryhmien puheenjohtajana toimii joku hallintoa ja yhteensovittamista käsittelevän neuvoa-antavan komitean jäsen. Ryhmiin kuuluu enintään kaksi jäsentä kustakin jäsenvaltiosta ja kaksi komission edustajaa.
6 artikla
Komissio varmistaa kaikki tarvittavat yhteydet hallintoa ja yhteensovittamista käsittelevien neuvoa-antavien komiteoiden välillä. Hallintoa ja yhteensovittamista käsittelevien neuvoa-antavien komiteoiden lausunnoissa mainitaan mahdolliset eriävät mielipiteet. Komissio välittää ne järjestelmällisesti Euroopan parlamentille ja neuvostolle.
7 artikla
Lakkautetaan:
a) seuraavassa mainitut komiteat:
- uraanin tutkimisesta ja louhimisesta 6 päivänä maaliskuuta 1978 tehdyn neuvoston päätöksen 78/264/Euratom(), sellaisena kuin se on muutettuna päätöksellä 81/364/Euratom(), 3 artikla,
- ydinlaitosten käytöstäpoistosta 31 päivänä tammikuuta 1984 tehdyn neuvoston päätöksen 84/60/Euratom() 4 artikla,
- termisten vesireaktoreiden turvallisuudesta 27 päivänä maaliskuuta 1979 tehdyn neuvoston päätöksen 79/345/Euratom() 4 artikla,
- ympäristönsuojelusta ja ilmastotieteestä 3 päivänä maaliskuuta 1981 tehdyn neuvoston päätöksen 81/213/ETY() 5 artikla,
- tekstiileistä ja vaatteista 15 päivänä joulukuuta 1981 tehdyn neuvoston päätöksen 81/1014/ETY() 3 artikla,
- biomolekyylitutkimuksesta 7 päivänä joulukuuta 1981 tehdyn neuvoston päätöksen 81/1032/ETY() 4 artikla,
- raaka-aineista 17 päivänä toukokuuta 1982 tehdyn neuvoston päätöksen 82/402/ETY() 3 artikla,
- kehittyneestä konekääntämisjärjestelmästä 4 päivänä marraskuuta 1982 tehdyn neuvoston päätöksen 87/752/ETY() 3 artikla,
- tieteestä ja tekniikasta kehityksen apuna 3 päivänä joulukuuta 1982 tehdyn neuvoston päätöksen 82/837/ETY() 3 artikla,
- käsittelyn vaikutuksista elintarvikkeiden fysikaalisiin ominaisuuksiin 22 päivänä marraskuuta 1982 tehdyn neuvoston päätöksen 82/839/ETY() 4 artikla,
- lignoselluloosaa sisältävien sivutuotteiden ja muiden kasvijätteiden käytöstä eläinten ravinnoksi 2 päivänä huhtikuuta 1984 tehdyn neuvoston päätöksen 84/197/ETY() 4 artikla,
- käsittelyn ja jakelun vaikutuksesta elintarvikkeiden laatuun ja ravintoarvoon 24 päivänä toukokuuta 1984 tehdyn neuvoston päätöksen 84/304/ETY() 4 artikla,
b) kaikki muut 18 päivänä heinäkuuta 1977 tehdyn neuvoston päätöslauselman() 1 kohdassa mainitut tutkimusohjelmien hallinnon neuvoa-antavat komiteat (CCMGP), lukuun ottamatta "HFR-reaktorin käyttö" -ohjelmaan liittyvää tutkimusohjelmien hallinnon neuvoa-antavaa komiteaa ja radioaktiivisten jätteiden hoitamista ja varastointia koskevien tutkimusohjelmien hallinnon neuvoa-antavaa komiteaa; jälkimmäisen ainoaksi tehtäväksi jää komission neuvominen radioaktiivisiin jätteisiin liittyvän yhteisön toimintaohjelman toteuttamisessa ohjelman koko aikana, siten kuin tästä tehtävästä 18 päivänä helmikuuta 1980 tehdyssä neuvoston päätöslauselmassa() määrätään.
8 artikla
Edellä 1 artiklassa tarkoitetut uudet hallintoa ja yhteensovittamista käsittelevät neuvoa-antavat komiteat aloittavat toimintansa kuuden kuukauden kuluessa tämän päätöksen voimaantulosta.
Edellä 7 artiklan mukaisesti lakkautetut komiteat hoitavat edelleen tehtäviään siihen asti kun uudet hallintoa ja yhteensovittamista käsittelevät neuvoa-antavat komiteat aloittavat varsinaisesti toimintansa.
9 artikla
Kolmen vuoden kuluessa tutkitaan uudelleen komission kertomuksen perusteella tällä sopimuksella käyttöön otettuja rakenteita ja menettelyjä niiden tehokkuuden arvioimiseksi ja mahdolliseksi parantamiseksi.
10 artikla
Tämä päätös tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Tehty Luxemburgissa 29 päivänä kesäkuuta 1984.

Labels: 7
15